În realitate, România a aderat în mod oficial la NATO pe 29 martie 2004, în 2003 având loc mai multe reuniuni pregătitoare. Editorialul semnat de premier se intitulează „Crearea unei superputeri transatlantice”.

Victor Ponta susţine că, pentru a proteja Occidentul, este nevoie de formarea unei uniuni economice între Statele Unite ale Americii şi Uniunea Europeană. Aceasta ar fi, continuă premierul, singura opţiune a Occidentului pentru a face faţă riscurilor provocate de ţări cu conduceri nedemocratice.

Victor Ponta a postat şi pe pagina lui de Facebook o trimitere către editorialul din Wall Street Journal. Greşeala a fost reparată, după ce presa a relatat despre ea, astfel că textul a fost actualizat cu data corectă a aderării la NATO: 2004.